CELEX: 51999SC2157
Language: da
Date: 2000-01-05
Title: Udkast til Afgørelse truffet af det blandede EØS-Udvalg om ændring af bilag X (audiovisuelle tjenesteydelser) til EØS-aftalen - Udkast til Fællesskabets fælles stillingtagen

Avis juridique important

|

51999SC2157

Udkast til Afgørelse truffet af det blandede EØS-Udvalg om ændring af bilag X (audiovisuelle tjenesteydelser) til EØS-aftalen - Udkast til Fællesskabets fælles stillingtagen  /* SEK/99/2157 endelig udg. */  

Udkast til AFGØRELSE TRUFFET AF DET BLANDEDE EØS-UDVALG om ændring af bilag X (audiovisuelle tjenesteydelser) til EØS-aftalen - Udkast til Fællesskabets fælles stillingtagen - (forelagt af Kommissionen)BEGRUNDELSE1. Bilag X (audiovisuelle tjenesteydelser) til EØS-aftalen indeholder følgende tilpasninger til Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv-radiospredningsvirksomhed:'Følgende indsættes i artikel 15 i direktivet:"EFTA-staterne kan pålægge kabelselskaber, der driver virksomhed på deres områder, at frekvensforvrænge eller på anden måde sløre reklameindslag for alkoholholdige drikkevarer. Denne undtagelse må ikke medføre, at retransmission af andre dele af fjernsynsprogrammer end reklameindslag for alkoholholdige drikkevarer begrænses. De kontraherende parter tager sammen denne undtagelse op til fornyet overvejelse i 1995."'2. Den nuværende tilpasning indebærer ingen forpligtelse til at opgive retten til at sløre reklameindslag. Efter den fornyede overvejelse er der opnået enighed om at nå frem til den størst mulige ensartethed uden at lægge hindringer i vejen for alkoholpolitiken i EØS-EFTA-staterne. Derfor er omfanget af undtagelsen udformet således, at den kun omfatter udsendelser, hvis publikum hovedsagelig befinder sig i EØS-EFTA-staterne.3. Det Blandede EØS-Udvalg bør derfor vedtage vedlagte udkast til afgørelse om ændring af bilag X til EØS-aftalen.4. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til afgørelser, der omfatter udvidelse af fællesskabslovgivningen med substansændringer. 5. Rådet anmodes derfor om at godkende vedlagte udkast til Fællesskabets holdning med henblik på dets vedtagelse i form af en afgørelse truffet af Det Blandede EØS-Udvalg.Udkast tilAFGØRELSE TRUFFET AF DET BLANDEDE EØS-UDVALGom ændring af bilag X (audiovisuelle tjenesteydelser) til EØS-aftalenDET BLANDEDE EØS-UDVALG HAR - under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, ogud fra følgende betragtninger:(1) Efter den fornyede overvejelse i Det Blandede EØS-udvalg i henhold til tilpasning b) til Rådets direktiv 89/552/EØF i bilag X til aftalen konkluderedes det, at den heri anførte undtagelse burde bibeholdes med et mere begrænset omfang.(2) De kontraherende parter tager denne undtagelse op til fornyet overvejelse i 2003 -TRUFFET FØLGENDE AFGØRELSE:Artikel 1Tilpasning (b) til Rådets direktiv 89/552/EØF i bilag X til aftalen affattes således:'EFTA-staterne kan pålægge kabelselskaber, der driver virksomhed på deres områder, at frekvensforvrænge eller på anden måde sløre reklameindslag for alkoholholdige drikkevarer i fjernsynsprogrammer, hvis publikum hovedsagelig befinder sig i en EØS-EFTA-stat. Med henblik på at vurdere, om et særligt program eller reklameindslag er omfattet af denne tilpasning, bør der bl.a. tages hensyn til, om- udsendelsen, de facto, hovedsageligt bliver modtaget i en af EØS-EFTA-staterne- de annoncerede varer eller tjenesteydelser er til rådighed i modtagerlandet- sproget i det land, hvor udsendelserne modtages, bliver anvendt i de pågældende programmer eller reklamer- reklamerne henviser til eller nævner udsalgssteder i modtagerlandet- priserne er angivet i modtagerlandets valuta.Forvrængningen må ikke medføre, at retransmission af andre dele af fjernsynsprogrammer end reklameindslag for alkoholholdige drikkevarer begrænses.De kontraherende parter tager sammen denne undtagelse op til fornyet overvejelse i 2003.'Artikel 2Denne afgørelse træder i kraft den [1. januar 2000], forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.Artikel 3Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.Udfærdiget i Bruxelles, ... 2000. På det blandede EØS-Udvalgs vegneFormand F. BarbasoSekretærer for Det Blandede EØS-Udvalg G. Vik E. Gerner